**Viesītes Mūzikas un mākslas skolas**

**pašnovērtējuma ziņojums**

|  |  |
| --- | --- |
| Viesīte, 01.09.2021. |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Jēkabpils novada domes priekšsēdētāja vietnieks izglītības un kultūras jautājumos |  |  |
| (dokumenta saskaņotāja pilns amata nosaukums) | | |
|  |  | Alfons Žuks |
| (paraksts) |  | (vārds, uzvārds) |
|  |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanas  datums |
| Taustiņinstrumentu spēle. Klavierspēle | 20V 212 011 |  | P-14692 | 15.09.2016.  Uz nenoteiktu laiku | 19 | 18 |
| Vokālā mūzika. Kora klase | 20V 212 061 |  | P-14693 | 15.09.2016.  Uz nenoteiktu laiku | 41 | 36 |
| Vizuāli plastiskā māksla | 20V 211001 |  | P-14691 | 15.09.2016.  Uz nenoteiktu laiku | 65 | 62 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 18 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | nav |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 3 |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

2021./2022. māc. g. prioritātes:

1. labvēlīgas psiholoģiskās vides radīšana;
2. savstarpējās komunikācijas stiprināšana ar izglītojamo vecākiem

Plānotie rezultāti:

1. 100% visi izglītojamie zina un izmanto iespēju saņemt atbalstu no skolas vadības, pedagogiem un atbalsta personāla vienkārši aprunājoties, izstāstot situāciju un meklējot kopīgus risinājumus.
2. 100% visi izglītojamie uzticas saviem pedagogiem, tas garantē īpašo drošības un uzticēšanās sajūtu.
3. 100% skolas darbinieki ikdienā prot saskatīt izglītojamā psiholoģisko un emocionālo stāvokli;
4. 95% audzēkņu vecāku veido abpusēju saziņu ar skolas personālu.
5. 90% gadījumu savlaicīga problēmsituāciju atrisināšana, uzklausot visas ieinteresētās puses.
6. **Izglītības iestādes darbības pamatmērķi** 
   1. Izglītības iestādes misija – veidot sabiedrībai pieejamu, kvalitatīvu, konkurētspējīgu izglītības vidi, kas nodrošina profesionālās ievirzes izglītības programmās izvirzīto mērķu

sasniegšanu, attīstīt un pilnveidot skolas audzēkņu radošo potenciālu.

* 1. Izglītības iestādes vīzija par izglītojamo – nodrošināt iespēju ikvienam audzēknim apgūt augstvērtīgu profesionālās ievirzes izglītību, sniegt zināšanas, prasmes un iemaņas mūzikā un mākslā, veidot pamatu un motivāciju izglītības turpināšanai profesionālās vidējās izglītības pakāpē.
  2. Izglītības iestādes vērtības cilvēkcentrētā veidā – stiprināt uz kultūras vērtībām balstītu skolēnu prasmju un iemaņu attīstību, veidojot pamatu izglītojamā konkurētspējai darboties ne tikai mūzikas profesijā, bet arī citās darbības jomās, veicināt katra audzēkņa personības harmonisku veidošanos un attīstību, izkopt audzēkņu atbildības attieksmi pret sevi, līdzcilvēkiem, savu novadu un valsti, radīt iespēju visiem audzēkņiem paplašināt māksliniecisko redzesloku un iegūt uzstāšanās praksi.
  3. 2020./2021.mācību gada darba prioritātes (mērķi/uzdevumi) un sasniegtie rezultāti: Mērķi:
* veidot vērtēšanas sistēmu kā mācību procesa sastāvdaļu;
* veikt kvalitatīvu sadarbību ar izglītojamo ģimeni attālinātā mācību procesa īstenošanā;
* pilnveidot skolas izglītojamo drošības garantēšanu;

Uzdevumi:

* izveidot visiem audzēkņiem saprotamu vērtēšanas sistēmu, kas atbilst valstī noteiktajiem vērtēšanas pamatprincipiem;
* sadarboties ar skolēnu vecākiem (aizbildņiem) ar mērķi nodrošināt pozitīvu un kvalitatīvu izglītojošu darbu attālinātajā mācību procesā;
* veikt visu programmu īstenošanas vietu apsekošanu, nodrošināt nepieciešamās informācijas izvietošanu visās programmu īstenošanas vietās;

Rezultāti:

* Pedagogi, vērtējot izglītojamo mācību sasniegumus, ievēro valstī noteiktos vērtēšanas pamatprincipus un kārtību, bet atsevišķos gadījumos vērtēšana nav sistemātiska, vēlams vērtēt audzēkņu sniegumus katrā mācību nodarbībā, atspoguļojot vērtējumu dienasgrāmatā. Izglītības iestādē pastāv vienotas prasības izglītojamo mācību sasniegumu vērtēšanai, pedagogi tās cenšas ievērot. Katrā mācību telpā paralēli vērtējumam ballēs ir emociju, smaidiņu atbilstošs skaidrojums, kas ir īpaši saprotams mazāko klašu izglītojamiem.

Izglītojamo vērtēšanai mākslas programmā izmanto dažādus pārbaudes veidus, kas atbilst Vizuāli plastiskās mākslas programmas specifikai un izglītojamo talantu attīstības vajadzībām. Mācību procesa laikā notiek izglītojamo pašvērtēšana un savstarpējā vērtēšana, kas ļauj iedziļināties darba tapšanas stadijās un uzdevumu izpildes precizitātē. Audzēkņi labprāt uzklausa skolotāja teikto un ar atbildību piedalās darba vērtēšanā. Vizuāli plastiskās mākslas metodiskā komisija analizē mācību sasniegumus un to izmanto pedagogi turpmāko uzdevu izstrādei konkrētajām grupām un mācību procesa pilnveidei.

Klavierspēlē tiek izmantotas dažādas vērtēšanas formas, gan ieskaites, gan vērtējums ar atzīmi. Vērtēšanas ieraksti un mācību stundu kavējumi tiek regulāri veikti žurnālos, izglītojamo dienasgrāmatās, kas ļauj vecākiem būt informētiem par sekmēm un attīstības iezīmēm. Neierašanās, vai slimības gadījumā notiek sekmīga informācijas apmaiņa starp izglītojamo vecākiem un pedagogu.

Izglītojamie tika iepazīstināti ar iekšējiem noteikumiem „Izglītojamo zināšanu un prasmju vērtēšanas kritēriji, izglītojamo pārcelšanas nākamajā klasē un izglītojamo atskaitīšanas kārtība”, par iepazīstināšanu parakstoties nodarbību žurnālos.

* Sadarbība ar izglītojamo ģimeni sākas no brīža, kad vecāki atved bērnu uz iestājpārbaudījumu. Liels uzsvars tika likts uz individuālo darbu ar izglītojamo vecākiem. Instrumenta spēles un dziedāšanas pedagogi, kā arī mākslas skolas pedagogi, kas ir galvenie saiknes uzturētāji starp izglītības iestādi un vecākiem telefoniski sazinoties, regulāri informēja vecākus par izglītojamo sekmēm un vajadzības gadījumā palīdzēja risināt radušās problēmas – kā labāk nodrošināt attālināto mācību procesu, vai ir viss nepieciešamais – interneta pieslēgums, datori, telefoni, instrumenti mūzikas skolas audzēkņiem, mācību materiāli mākslas skolas audzēkņiem. Skola nodrošināja instrumentu un mācību materiālu piegādi ģimenēm, kam tas bija nepieciešams.
* Izglītības iestādē ir izstrādāti nepieciešamie izglītojamo drošību reglamentējošie normatīvie akti: iekšējās kārtības noteikumi, drošības noteikumi u.c. Noteikumos iekļautā informācija atbilst ārējos normatīvajos aktos noteiktajam.

2020./2021.mācību gadā tika noteiktas personas, kas iepazīstināja izglītojamos ar iekšējās kārtības noteikumiem un drošības noteikumiem.

Neskatoties uz to, ka izglītības process notiek ne tikai Viesītes Mūzikas un mākslas skolas ēkā Viesītē, bet arī Biržu pamatskolā, Salas vidusskolā, Mazzalves pamatskolā, Neretas bibliotēkas telpās, visās programmu īstenošanas vietās tiek organizēta regulāra apskate, lai novērtētu tās atbilstību drošības prasībām.

Izglītības iestādē ir medicīniskās pirmās palīdzības sniegšanas aptieciņa un personāls ir informēts par to, kā rīkoties traumu un pēkšņas saslimšanas gadījumā. Darba aizsardzības un ugunsdrošības prasību izpilde tiek kontrolēta. Personāls ir ieguvis speciālās zināšanas bērnu tiesību aizsardzības jomā un zina, kā nodrošināt izglītojamo drošību un darba aizsardzību. Izglītības iestādē ir izstrādāta un apstiprināta “Kārtība mācību procesa organizēšanai Viesītes Mūzikas un mākslas skolā, ievērojot epidemioloģisko situāciju Covid-19” laikā.

Izglītojamo drošības garantēšanai skolas teritorijā, ir uzstādīts ,,guļošais policists’’,

zīme ,,Gājēju pāreja”, zīme ,,Uzmanību bērni”.

Ar pašvaldību tiek risināts jautājums par aizsargjoslas barjeras uzstādīšanu.

1. **Kritēriju izvērtējums** 
   1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolai ir izstrādāts attīstības plāns 2019.-2023. gadam. Katram mācību gadam izvirzīti uzdevumi, kas balstīti uz iepriekšējā mācību gada darba izvērtējumu. | Plānveidīgi turpināt skolas darba pašvērtēšanu, liekot iesaistīties visam  pedagoģiskajam un tehniskajam personālam, tā veidojot padziļinātu atbildību par skolas plānveida un mērķtiecīgu attīstību. |
| Pamatojoties uz skolas attīstības plānu, katru gadu skolā tiek izstrādāts skolas darba plāns un metodiskais plāns. Darba plāni tiek apspriesti metodisko komisiju sanāksmēs un pieņemti Pedagoģiskās padomes sēdēs | Motivēt vecākus Skolas padomes aktīvākai darbībai |
| Visi pedagogi ir veikuši sava darba pašvērtējumu, tie ir apkopoti vienā mapē | Sastādot skolas budžetu, iesaistīt visu pedagoģisko personālu, Skolas padomi un tehnisko personālu |
| Izglītības iestādes pašvērtēšana aptver visas izglītības iestādes darba jomas un aspektus |  |
| Notiek materiāli tehnisko resursu atjaunošanas plānošana |  |
|  |  |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir visi izglītības procesa organizēšanai nepieciešamie un normatīvajos aktos noteiktie obligātie dokumenti | Veikt visu pedagoģiskā procesa organizēšanai nepieciešamās dokumentācijas aktualizēšanu atbilstoši normatīvo aktu prasībām un lietu nomenklatūrai |
| Ir nodrošināta izglītības programmu īstenošanas pārraudzība | Izvērtēt vadības struktūru un paplašināt vadības struktūru pieaicinot metodiķi |
| Vadība pārrauga un nodrošina labvēlīgu vidi un informācijas apmaiņu gan ar personālu, gan izglītojamo vecākiem | Veikt regulāru kontrolējošo institūciju piesaisti, lai novērtētu iestādes atbilstību drošības prasībām, droša vide iestādē visās izglītības programmu īstenošanas vietās |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolai ir cieša sadarbība ar dibinātāju - Viesītes novada pašvaldību, Salas novada pašvaldību un Neretas novada pašvaldību | Turpināt sadarbību ar jauno Jēkabpils novada pašvaldību |
| Skola sadarbojas ar Latvijas Nacionālo kultūras centru, reģionālo metodisko centru – Staņislava Broka Daugavpils Mūzikas vidusskolu | Pilnveidot un paplašināt skolas sadarbību ar citām mūzikas un mākslas profesionālās  ievirzes izglītības iestādēm Latvijā. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Profesionāli, zinoši pedagogi ar mākslas radošuma dzirkstelīti | Veicināt pedagogu profesionālās pieredzes apmaiņu, organizējot meistarklases, dodoties pieredzes apmaiņā uz citām izglītības iestādēm |
| Izglītības iestāde nodrošina ar izglītības programmas īstenošanai nepieciešamo pedagoģisko personālu | Pilnveidot personāla zināšanas par psiholoģiski drošas un labvēlīgas vides  radīšanu |
| Visiem pedagogiem ir normatīvo aktu prasībām un mācību priekšmetam/-iem atbilstoša izglītība un profesionālā kvalifikācija | Iesaistīt darbā jaunus un motivētus pedagogus, lai mazinātu esošo pedagogu  izdegšanas sindromu |
| Personāls ir apguvis speciālās zināšanas bērnu tiesību aizsardzības jomā | Turpināt atbalstīt pedagogu dalību dažādās profesionālās un pedagoģiskās  darbībās |
| Pedagogi ir pilnveidojuši savu profesionālo kompetenci audzināšanas jautājumos |  |
| Skolas personāls ievēro vispārcilvēciskās un demokrātijas vērtības un ētikas normas |  |

1. **Informācija par lielākajiem īstenotajiem projektiem par 2020./2021.māc.g.**
   1. Izglītības iestādē projekti netika īstenoti.
2. **Informācija par institūcijām, ar kurām noslēgti sadarbības līgumi** 
   1. Skolai ir cieša sadarbība ar dibinātāju- Viesītes novada pašvaldību, Salas novada pašvaldību un Neretas novada pašvaldību. Ar Salas un Neretas novadu pašvaldībām ir noslēgti sadarbības līgumi par profesionālās ievirzes programu īstenošanu šajās pašvaldībās.

Skola sadarbojas ar Latvijas Nacionālo kultūras centru, reģionālo metodisko centru – Staņislava Broka Daugavpils Mūzikas vidusskola.

1. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību) attīstīt:

* izglītojamo spēju brīvi un patstāvīgi domāt, attīstot kritisko domāšanu, morālo spriest spēju un sekmējot atbildīgu rīcību;
* sevis apzināšanos, pašizziņu, gribas audzināšanu, pašpilnveidi un pozitīvu pašvērtējumu, pašaudzināšanu mūža garumā;
* pašdisciplīnu, izpratni par pienākumiem un tiesībām un sekmēt to ievērošanu;
* piederību Latvijas, Eiropas un pasaules kultūrtelpai, izpratni par vispārcilvēciskajām un kristīgajām vērtībām, latvisko dzīvesziņu, kultūras mantojumu, tradīcijām un to saglabāšanu, līdzdalību kultūras mantojuma un tradīciju pārnesē un latviskās kultūrtelpas attīstībā mūsdienās;
* nacionālās identitātes un valstiskuma apziņu, lojalitāti Latvijas valstij un patriotismu.
  1. Galvenie secinājumi pēc mācību gada izvērtēšanas:
* Audzināšanas darba plāna uzdevumi netika pilnībā realizēti attālinātā mācību procesa dēļ. Audzēkņiem tika liegta iespēja piedalīties skolas rīkotajos pasākumos.
* Audzināšanas darbs galvenokārt noritēja attālināti, izmantojot dažādas saziņas platformas.

1. **Citi sasniegumi**
   1. Notika regulāra koncertdarbība. Mākslas skolas audzēkņu un pedagogu darbu izstādes varēja apskatīt ne tikai skolā, bet arī ārpus tās. Koncertējām kamēr atļāva epidemioloģiskā drošība. Mākslas nodaļas audzēkņu un pedagogu darbi – skolas reprezentācijaslīdzekļi. Skolas pedagogi un izglītojamie aktīvi piedalījās Viesītes un apkārtējo novadu kultūras dzīvē.

Audzēkņi iesaistījās pašdarbības kolektīvos. Tika dota iespēja apmeklēt interešu izglītības pulciņus, kur varēja apgūt ģitāras un bungu spēli, apmeklēt vokāli instrumentālos ansambļus. Tautisko deju pulciņš ”Danceri” piedalījās XII Skolu jaunatnes dziesmu un deju svētku norisēs.

Mākslas skolas audzēkņiem tika dota iespēja profesionāla pedagoga vadībā iegūt zināšanas mākslas foto veidošanā.

Skola veicina izglītojamo personības izaugsmi mācību procesa, ārpusstundu un ārpusskolas pasākumu ietvaros, organizējot daudzas izstādes, karnevālu, plenēru, organizētas mācību ekskursijas, braucieni pie māksliniekiem un muzeju apmeklējumi.